
BIROULUI  PERMANENT

AL

CAMEREI  DEPUTAŢILOR

Vă înaintăm alăturat, raportul comun asupra proiectului de Lege privind aprobarea Ordonanței Guvernului nr.7/2021 pentru modificarea și completarea Ordonanței de urgență a Guvernului nr.3/2021 privind unele măsuri pentru recrutarea și plata personalului implicat în procesul de vaccinare împotriva COVID-19 și stabilirea unor măsuri în domeniul sănătății, trimis Comisiei pentru buget, finanțe și bănci și Comisiei pentru sănătate și familie, spre dezbatere pe fond, prin adresa nr. PLx.480 din 18 octombrie 2021, Camera Deputaților fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.
                  PREŞEDINTE,                                                  PREȘEDINTE,
       Bogdan – Iulian HUȚUCĂ                                       Dr. Nelu TĂTARU

RAPORT COMUN
asupra proiectului de Lege privind aprobarea Ordonanței Guvernului nr.7/2021 pentru modificarea și completarea Ordonanței de urgență a Guvernului nr.3/2021 privind unele măsuri pentru recrutarea și plata personalului
 implicat în procesul de vaccinare împotriva COVID-19 și stabilirea
 unor măsuri în domeniul sănătății
În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci și Comisia pentru sănătate și familie, au fost sesizate, prin adresa nr. PLx.480 din 18 octombrie 2021, spre dezbatere pe fond, cu proiectul de Lege privind aprobarea Ordonanței Guvernului nr.7/2021 pentru modificarea și completarea Ordonanței de urgență a Guvernului nr.3/2021 privind unele măsuri pentru recrutarea și plata personalului implicat în procesul de vaccinare împotriva COVID-19 și stabilirea unor măsuri în domeniul sănătății.

Conform prevederilor art.75 din Constituţia României, republicată şi ale art.92 alin.(9) din Regulamentul Camerei Deputaţilor, republicat, cu modificările și completările ulterioare, Camera  Deputaţilor este Cameră decizională. 
Senatul, în calitate de primă Cameră sesizată, a adoptat proiectul de lege în ședința din 11 octombrie 2021.

   La dezbaterea proiectului de lege s-au avut în vedere avizele favorabile ale Consiliului Legislativ, Comisiei pentru drepturile omului, culte şi problemele minorităţilor naţionale și Comisiei  pentru muncă şi protecţie socială.
Proiectul de lege supus dezbaterii are ca obiect de reglementare modificarea şi completarea Ordonanţei de urgenţă a Guvernului nr.3/2021 privind unele măsuri pentru recrutarea şi plata personalului implicat în procesul de vaccinare împotriva COVID-19 şi stabilirea unor măsuri în domeniul sănătăţii. Intervenţiile legislative vizează prelungirea aplicabilităţii dispoziţiilor art.3 alin.(4), (5), (52) şi ale art.9 alin. (3) privind măsurile pentru recrutarea şi plata personalului implicat în procesul de vaccinare împotriva COVID-19 până la data de 31.03.2022. Totodată, se urmărește crearea cadrului legal astfel încât, un număr semnificativ de persoane, să fie imunizate, la domiciliu, de către medicul de familie aflat în relaţie contractuală cu casa de asigurări de sănătate, activitate tarifată cu 60 lei/inoculare.  În același timp, se reglementează cheltuielile privind plata activităţii de vaccinare desfăşurată de medicii de specialitate din ambulatoriu care se asigură din bugetul Ministerului Sănătăţii prin transferuri către bugetul Fondului naţional unic de asigurări sociale de sănătate, precum şi clarificarea modalităţii de încheiere a contractelor de finanţare semnate între Autorităţile administraţiei publice locale şi personalul medico-sanitar care desfăşoară activitatea de vaccinare în centrele de vaccinare organizate în afara unităţilor sanitare.
În conformitate cu prevederile art. 62 și 64 din Regulamentul Camerei Deputaților, republicat, cu modificările și completările ulterioare, membrii Comisiei pentru buget, finanţe şi bănci și cei ai Comisiei pentru sănătate și familie au examinat proiectul de lege în şedinţe separate.  
Membrii Comisiei pentru sănătate și familie au dezbătut proiectul de lege în şedinţa din 4 mai 2022. La lucrările comisiei au fost prezenţi deputații conform listei de prezență.
Comisia pentru buget, finanțe și bănci a examinat proiectul de lege în ședința din 25 mai 2022. La lucrările comisiei, deputații şi-au înregistrat prezenţa conform listei de prezenţă.



La dezbaterile acestui proiect de lege a participat, în calitate de invitat, domnul Aurel Mohan, Secretar de Stat în Ministerul Sănătății.
În urma examinării proiectului de lege și a opiniilor exprimate, deputații prezenți la lucrările comisiilor au hotărât, cu majoritate de voturi, să propună plenului Camerei Deputaţilor un raport comun de adoptare a proiectului de Lege privind aprobarea Ordonanței Guvernului nr.7/2021 pentru modificarea și completarea Ordonanței de urgență a Guvernului nr.3/2021 privind unele măsuri pentru recrutarea și plata personalului implicat în procesul de vaccinare împotriva COVID-19 și stabilirea unor măsuri în domeniul sănătății, în forma adoptată de Senat.

În raport cu obiectul şi conţinutul său, proiectul de lege face parte din categoria legilor ordinare.
                 PREŞEDINTE,                                                           PREȘEDINTE,
       Bogdan – Iulian HUȚUCĂ                                               Dr. Nelu TĂTARU

